5. pielikums 
Iepirkums nolikumam
ID Nr. APP DI 2024/14

IEPIRKUMA LĪGUMS
(projekts)

Datums norādīts laika zīmogā 

Atvasināta publiska persona “Dārzkopības institūts”, reģistrācijas numurs 90002127692, turpmāk – Pasūtītājs, kura vārdā saskaņā ar nolikumu rīkojas ____________, un
____________, reģistrācijas numurs ____________, turpmāk – Piegādātājs, kura vārdā saskaņā ar ____________rīkojas ____________, 
kopā saukti – Līdzēji, un katrs atsevišķi - Līdzējs,
[bookmark: _GoBack]pamatojoties uz atklāta konkursa “Lauksaimniecības tehnikas piegāde Dārzkopības institūta vajadzībām”, ID Nr. APP DI 2024/14, _______. daļas “__________”, turpmāk – konkurss, rezultātiem un Piegādātāja iesniegto piedāvājumu, 
Lauku atbalsta dienesta finansēta projekta īstenošanai saskaņa ar 03.02.2015. Ministru kabineta noteikumu Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” 5. nodaļu “Atbalsts investīcijām ar pētījumu un laboratorisko analīžu veikšanu saistītās materiālās bāzes pilnveidošanai un lauksaimniecībā izmantojamiem zinātnes pētījumiem”,
noslēdz šādu līgumu, turpmāk – Līgums:
1. LĪGUMA PRIEKŠMETS 
1.1. Pasūtītājs pasūta, un Piegādātājs apņemas piegādāt Pasūtītājam ____________, turpmāk – Prece, kas atbilst Līguma pielikumā norādītajai tehniskajai specifikācijai un Piegādātāja piedāvājumam (pielikumā). Piegādātājs nodrošina piegādātās Preces uzstādīšanu, funkcionalitātes pārbaudi, Pasūtītāja darbinieku apmācību un Preces garantijas servisu.
1.2. Pasūtītājs apņemas pieņemt kvalitatīvu Preci un veikt samaksu Līgumā noteiktajā kārtībā, apjomā un termiņā, un Piegādātājs apņemas piegādāt Preci Līgumā norādītajā kvalitātē un termiņā.
1.3. Preces piegādes vieta un piegādes termiņš ir norādīts Līguma pielikumā.
2. LĪGUMA CENA UN NORĒĶINU KĀRTĪBA
2.1. Līguma cena atbilstoši konkursa ietvaros iesniegtajam Piegādātāja finanšu piedāvājumam ir ____________EUR (____________) bez PVN, neieskaitot pievienotās vērtības nodokli (PVN), kas ir maksājams papildus likumā noteiktajos gadījumos un kārtībā.
2.2. Cenā ietilpst visi Preces un tās piegādes izdevumi, kā arī jebkuri nodokļi, nodevas un izdevumi, kas saistīti ar Preces piegādi, uzstādīšanu, funkcionalitātes pārbaudi un pilnīgu sagatavošanu lietošanai, kā arī izmaksas, kas saistītas ar Preces garantijas servisa nodrošināšanu. 
2.3. Piegādātājs garantē, ka ir nomaksāta valsts noteiktā ievedmuita un citi Precei noteiktie maksājumi (ja Prece tiek importēta) saskaņā ar Latvijas Republikas tiesību aktiem, un Piegādātājs uzņemas visu atbildību par sekām, kas izriet no augstāk norādīto maksājumu kārtības pārkāpšanas.
2.4. Samaksa Piegādātājam par Preci tiek pārskaitīta uz Piegādātāja bankas kontu 20 (divdesmit) darba dienu laikā pēc abpusēji parakstīta attiecīgā Preces pieņemšanas – nodošanas akta un rēķina saņemšanas no Piegādātāja.
2.5. Līdzēji ir vienojušies un piekrīt, ka Piegādātājs sagatavo rēķinu elektroniski bez paraksta, PDF formātā (atbilstoši Grāmatvedības likuma 11. panta septītās daļas 1.punkta noteikumiem), vai parakstot to ar drošu elektronisko parakstu un laika zīmogu, un, nosūtot to uz Līguma 11.1. punktā norādīto e-pasta adresi. Piegādātāja sagatavotais rēķins ir saistošs Pasūtītājam, ja tas satur atsauci ”Šis rēķins ir sagatavots elektroniski”, papildus norādot atsauci uz Līguma numuru, kā arī uz Piegādātāja atbildīgo personu un tās saziņas līdzekļiem. Ja Piegādātājs neizmanto droša elektroniskā paraksta un tā laika zīmoga sniegtās iespējas, maksājumu attaisnojuma dokumenti iesniedzami Pasūtītājam papīra formā, noformēti un parakstīti atbilstoši Latvijas Republikas normatīvajos aktos par grāmatvedību noteiktajā kārtībā.
2.6. Līgumā noteiktie maksājumi uzskatāmi par izdarītiem maksājuma uzdevumos norādītajos datumos. Maksājumi tiek veikti ar pārskaitījumu uz Līgumā norādītajiem norēķinu kontiem.


3. PRECES PIEŅEMŠANAS KĀRTĪBA
3.1. Pasūtītājs pieņem Preci, tās pārbaudi veicot Līguma 1.3.punktā norādītajā adresē, parakstot Piegādātāja iesniegto Preces pieņemšanas – nodošanas aktu. Ja Pasūtītājam nav iebildumu pret piegādāto Preci, Līdzēji paraksta Preces pieņemšanas – nodošanas aktu.
3.2. Ja, pārbaudot Preci, atklājas tās trūkumi, bojājumi vai citāda neatbilstība Līguma noteikumiem, Pasūtītājs neparaksta Preces pieņemšanas – nodošanas aktu, bet sastāda defektācijas aktu, norādot uz konstatētajiem trūkumiem un nepilnībām. Šāda veida akts tiek sastādīts arī par slēptiem trūkumiem vai bojājumiem, kurus Preces pieņemšanas brīdī nav iespējams konstatēt, bet kas tiek konstatēti Preces ekspluatācijas garantijas laikā saskaņā ar Līguma 5.2.punktu.
3.3. Konstatējot kādu no Līguma 3.2.punktā minētajiem trūkumiem, Pasūtītājs 3 (trīs) darba dienu laikā nosūta defektācijas aktu Piegādātājam, kurš par saviem līdzekļiem apņemas novērst attiecīgās Preces trūkumus vai to apmainīt un Līdzēju saskaņotā termiņā piegādāt Pasūtītājam Preci, kas atbilst Līgumā noteiktajām garantijām un tehniskajai specifikācijai.
3.4. Prece tiek uzskatīta par piegādātu ar dienu, kad abi Līdzēji (to pilnvaroti pārstāvji) parakstījuši Preces pieņemšanas – nodošanas aktu.
3.5. Īpašuma tiesības uz attiecīgo Preci pāriet Pasūtītājam līdz ar Preces pieņemšanas dienu saskaņā ar Līguma 3.4.punktu.
3.6. Piegādājamās Preces nejaušas nozaudēšanas vai bojā ejas risks, un ar to saistītie zaudējumi, gulstas uz Piegādātāju līdz Preces piegādes brīdim saskaņā ar Līguma 3.4.punktu.
4. PRECES KVALITĀTE
4.1. Preces nodošanas un pieņemšanas brīdī Precei jāatbilst Līgumā noteiktajai tehniskajai specifikācijai un Preces kvalitātei jāatbilst Preces ražotāja noteiktajiem standartiem. Piegādātājs garantē, ka Prece pirms tam nav bijusi ekspluatācijā.
4.2. Piegādātājam Prece jāpiegādā kopā ar tehniskās ekspluatācijas noteikumiem un cita veida dokumentāciju, ko nodrošina Preces ražotājs. Minētajiem dokumentiem jābūt latviešu un angļu valodā.
4.3. Piegādātājs garantē, ka piegādātā Prece ir derīga ekspluatācijai, kā arī to, ka Preces izmantošana atbilstoši tās uzdevumam nenodarīs materiālu zaudējumu vai kaitējumu cilvēka veselībai, īpašumam, vai apkārtējai videi.
4.4. Piegādātājs apliecina, ka ir vienīgais Preces īpašnieks, un ka tā ir brīvas no visu veidu apgrūtinājumiem, par to nepastāv strīds vai trešo personu prasījumi.
5. GARANTIJAS
5.1. Piegādātājs garantē Preces atbilstību Latvijas Republikas un Eiropas Savienības normatīvo aktu prasībām.
5.2. Piegādātāja nodrošinātais Preces garantijas termiņš ir norādīts Līguma pielikumā, kas tiek skaitīts no Preces pieņemšanas (piegādes) brīža saskaņā ar Līguma 3.4.punktu. Šajā Līgumā noteiktās garantijas saistības ir spēkā, ja Pasūtītājs nepārkāpj Preces noteiktos ekspluatācijas nosacījumus.
5.3. Garantijas darbi iekļauj visas Preces nepieciešamās detaļas, materiālus un to nomaiņu, garantijas nodrošināšanai. Ja Precei Garantijas termiņa laikā nav iespējams novērst defektus, Piegādātājs nodrošina Preces nomaiņu pret citu līdzvērtīgu preci.
5.4. Piegādātājs apņemas visu garantijas periodu nodrošināt Precei garantijas apkalpošanu bez papildu samaksas. Ja garantijas periodā Preces apkalpošanai ir nepieciešama Preces transportēšana uz citu vietu, Preces transportēšanu organizē un apmaksā Piegādātājs.
5.5. Pasūtītājs Garantijas servisu var pieteikt pa tālruni: ____________darba dienās no plkst. 9.00-17.00 vai pa e-pastu: ____________. Defekti, kuri iesniegti pēc plkst. 17.00, uzskatāmi par iesniegtiem nākamajā dienā plkst. 9:00.
6. LĪDZĒJU SAISTĪBAS
6.1. Pasūtītājam:
6.1.1. ir pienākums veikt samaksu par Līguma prasībām atbilstoši piegādātu Preci Līguma 2.4.punktā noteiktajā termiņā;
6.1.2. ir tiesības no Piegādātāja pieņemt tikai tādu Preci, kas atbilst Līguma prasībām, parakstot Preces pieņemšanas – nodošanas aktu, pretējā gadījumā aktā norādīt konstatētos trūkumus, bojājumus, vai citādu neatbilstību saskaņā ar Līguma 3.2. un 3.3.punktu.
6.1.3. ir pienākums ievērot ražotāja noteikto Preces lietošanas un tehnisko apkopju instrukciju.
6.2. Piegādātājam:
6.2.1. ir pienākums:	
6.2.1.1. piegādāt Preci Pasūtītājam saskaņā ar Līguma noteikumiem un tādā komplektācijā, kāda paredzēta Līgumā;
6.2.1.2. piegādāt Preci Līguma 1.3.punktā noteiktajā termiņā;
6.2.1.3. informēt Pasūtītāju par konkrētu piegādes laiku ne vēlāk kā 2 (divas) darba dienas pirms Preces piegādes;
6.2.1.4. nodrošināt Preces un tās iepakojuma atbilstību starptautiskajiem standartiem, lai nodrošinātu Preces saglabāšanu, veicot transportēšanu līdz tā piegādes vietai;
6.2.1.5. veikt Preces uzstādīšanu darba (izmantošanas) kārtībā Pasūtītāja norādītajā vietā;
6.2.1.6. veikt Pasūtītāja darbinieku apmācības par Preces izmantošanu;
6.2.1.7. sniegt Pasūtītājam nepieciešamo informāciju par Preces ekspluatācijas noteikumiem, garantijas termiņiem un citiem Preces apkalpošanas noteikumiem, kas ir norādīti Piegādātāja vai Preces ražotāja garantijas apkalpošanas noteikumos;
6.2.1.8. Preces garantijas laikā novērst tos bojājumus un defektus, kuru dēļ Preces darbība neatbilst ražotāja noteiktajiem tehniskajiem noteikumiem, parametriem un ekspluatācijas instrukcijām. Piegādātājs šajā Līguma punktā norādīto Preces garantijas apkalpošanu veic visā garantijas termiņa laikā bez maksas, ievērojot Līgumā noteikto. Ja Preces bojājumi vai defekti ir radušies Pasūtītāja vainas dēļ, neievērojot Preces ekspluatācijas instrukcijas, tad Piegādātājs šo bojājumu novēršanu veic par atsevišķu samaksu, pirms tam saskaņojot ar Pasūtītāju izmaksu tāmi;
6.2.1.9. rakstiski informēt Pasūtītāju 3 (trīs) dienu laikā par maksātnespējas procesa uzsākšanu pret Piegādātāju vai citu nelabvēlīgu apstākļu rašanos, kas var radīt zaudējumus Pasūtītājam.
6.2.2. ir tiesības par Līguma prasībām atbilstošu un noteiktajā termiņā piegādāto Preci saņemt samaksu Līguma 2.1.punktā noteiktajā apmērā.
7. ATBILDĪBA
7.1. Līdzēji ir atbildīgi par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem.
7.2. Par jebkura Līgumā norādītā Piegādātāja saistību izpildes termiņa nokavējumu Pasūtītājam ir tiesības piemērot Piegādātājam līgumsodu 0,1% (nulle komats viens procents) apmērā no pasūtīto un nepiegādāto Preču kopējās cenas par katru nokavēto dienu, bet ne vairāk kā 10% (desmit) procentus no Līgumcenas. 
7.3. Par nekvalitatīvas Preces piegādi Pasūtītājam ir tiesības piemērot Piegādātājam līgumsodu 5% (piecu procentu) apmērā no attiecīgās Preces cenas. 
7.4. Ja Piegādātājs vienpusēji atkāpjas no Līguma, pie nosacījuma, ka Pasūtītājs ir izpildījis savas Līgumā noteiktās saistības, Piegādātājs maksā Pasūtītājam līgumsodu 10% (desmit procenti) no kopējās Līguma 2.1.punktā norādītās Preces līgumcenas.
7.5. Par apmaksas termiņa nokavējumu Piegādātājam ir tiesības piemērot Pasūtītājam nokavējuma procentus 0,1% (nulle komats viens procents) apmērā no neapmaksātās summas par katru nokavēto dienu, bet ne vairāk kā 10% (desmit) procentus no kavētā maksājuma summas.
7.6. Līgumsoda summu vai jebkuru citu maksājumu, kuru saskaņā ar Līguma noteikumiem Piegādātājam ir jāmaksā Pasūtītājam, Pasūtītājs bez iepriekšēja brīdinājuma ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Piegādātājam. 
7.7. Līgumsoda, nokavējuma procentu un zaudējumu atlīdzības samaksa neatbrīvo vainīgo Līdzēju no pienākuma izpildīt Līgumā noteiktās saistības, ja Līgumā nav noteikts citādi.
8. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata tiesā Latvijas Republikas normatīvajos aktos noteiktajā kārtībā.
9. LĪGUMA DARBĪBAS TERMIŅŠ, LĪGUMA GROZĪŠANAS
UN PIRMSTERMIŅA IZBEIGŠANAS KĀRTĪBA
9.1. Līgums stājas spēkā ar tā abpusēju parakstīšanas brīdi un ir spēkā līdz saistību pilnīgai izpildei.
9.2. Līgumu var izbeigt pirms Līguma termiņa beigām, Līdzējiem rakstveidā par to vienojoties.
9.3. Pasūtītājam ir tiesības atkāpties no turpmākas Līguma izpildes, ja:
9.3.1. Piegādātājs atkārtoti pārkāpj Līguma noteikumus vai kavē noteikto Preces piegādes termiņu ilgāk kā par 4 (četrām) nedēļām;
9.3.2. Piegādātājs normatīvajos aktos noteiktajā kārtībā ir atzīts par maksātnespējīgu, vai pieņemts lēmums par Piegādātāja likvidāciju;
9.3.3. Līgumu nav iespējams izpildīt tādēļ, ka Līguma izpildes laikā ir Piegādātājam, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
9.4. Piegādātājam ir tiesības atkāpties no Līguma izpildes atbilstoši Līguma 7.4.punktam, par to rakstveidā paziņojot Pasūtītājam un, samaksājot līgumsodu 10% (desmit procenti) apmērā no Līguma 2.1. punktā norādītās līgumcenas.
9.5. Jebkurā Līguma izbeigšanas (laušanas) gadījumā Līdzējiem ir pienākums izpildīt visas saistības, kas radušās Līguma darbības laikā.
9.6. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Publisko iepirkumu likumā minētajos gadījumos. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam un kļūst par tā neatņemamu sastāvdaļu.
10. NEPĀRVARAMAS VARAS APSTĀKĻI
10.1. Līdzēji tiek atbrīvoti no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas apstākļu iestāšanās rezultātā pēc Līguma parakstīšanas dienas. Nepārvarama vara ir posts vai nelaime, kuru Līdzējiem nebija iespējams ne paredzēt, noslēdzot Līgumu, ne izvairīties vai novērst to rezultātus ar saprātīgiem līdzekļiem. Nepārvarama vara ietver sevī apstākļus, kuri izriet ārpus Līdzēju kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, epidēmijas, pandēmija, kā arī karš un kara darbība, streiki, jauni valsts un pašvaldību likumi vai kādi citi normatīvie akti un citi apstākļi, kurus Līdzēji nevarēja paredzēt vai saprātīgi novērst).
10.2. Līdzējam, kas nokļuvis nepārvaramas varas apstākļos, bez kavēšanās, bet ne vēlāk, kā 5 (piecu) darba dienu laikā pēc nepārvaramas varas apstākļu iestāšanās rakstiski jāinformē par to otrs Līdzējs. Iesniegumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu. Ar rakstisko vienošanos Līdzēji apliecinās, vai šādi nepārvaramas varas apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Līgumam. Līgumsaistību turpināšanas gadījumā Līdzēji apņemas līgumsaistību termiņu pagarināt proporcionāli tam laikam, kas būs vienāds ar iepriekš minēto apstākļu izraisīto kavēšanos. Līdzējs, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
10.3. Ja minēto apstākļu dēļ Līgums nedarbojas ilgāk par 3 (trim) kalendārajiem mēnešiem, tad katram Līdzējam ir tiesības atteikties no tālākas Līguma saistību izpildes. Šajā gadījumā neviens Līdzējs nevar prasīt zaudējumu, kas radušies Līguma izbeigšanas rezultātā, atlīdzību otram Līdzējam.
11. PAR LĪGUMU ATBILDĪGĀS PERSONAS
11.1. Pasūtītāja pārstāvis: ____________.
11.2. Piegādātāja pārstāvis: ____________. 
	
12. PAPILDU NOTEIKUMI
12.1. Līguma izpildes gaitā Līdzēji vadās pēc Latvijas Republikas normatīvajiem aktiem.
12.2. Nevienam no Līdzējiem nav tiesību nodot savas tiesības un pienākumus trešajai personai bez citu līdzēju piekrišanas.
12.3. Līgums ir saistošs katra Līdzēja likumīgajam saistību pārņēmējam.
12.4. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās), saziņas līdzekļu vai maksājumu rekvizītu maiņu.
12.5. Dokuments, kas sūtīts izmantojot elektronisko pastu, uzskatāms par paziņotu otrajā darba dienā pēc tā nosūtīšanas.
12.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
12.7. Līgums ir parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums. Līdzējiem ir pieejams abpusēji parakstīts Līgums elektroniskā formātā.
12.8. Līgumam ir pievienots pielikums – Preces tehniskā specifikācija un Piegādātāja tehniskais piedāvājums, kas ir neatņemama Līguma sastāvdaļa.


13. LĪDZĒJU REKVIZĪTI

	Pasūtītājs:
APP “Dārzkopības institūts”
Reģ. Nr. 90002127692
Graudu iela 1, Ceriņi, Krimūnu pag., Dobeles nov.
Banka: Valsts kase
Konts: LV62TREL9160493000000



____________
	Piegādātājs






Dokuments ir parakstīts ar drošu elektronisko parakstu un satur laika zīmogu

